par byed do/ de nas lha dang / lha'i bu de dag gi de'i mthus bcom ldan 'das rdo rje 'chang de'i rnam par rol pa dang / bcom ldan 'das kyis gsungs pa rnam pa mang po du ma yang myong ba nas steng gi gnas gtsang ma dang / 'og min gyi lha dang / 'jig rten gyi khams gzhan na
gnas pa dag gis 'od dang ldan pa'i me tog dang / bdug pa'i sprin dang rin po che mang po'i char rgya chen pos mchod nas bstod pa snyan pas bstod de/ snyan cing zab la rnga sgra lta bu dang / bsil ba dang / bsod nams kyi tshigs su bcad pa dag kyang smras so/ /bcom ldan 'das kyis de
skad ces bka' stsal nas/ dge slong de dag dang / byang chub sems dpa' de dag dang / thams cad dang ldan pa'i 'khor de dag yi rangs te bcom ldan 'das kyis gsungs pa la mngon par bstod do/ /'phags pa rdo rje mi 'pham pa/ me ltar rab tu rmongs byed ces bya ba'i gzungs
rdzogs so// //rgya gar gyi mkhan po dzi na mi tra dang / dA na shI la dang / zhu chen gyi lo ts+tsha ba ban de ye shes sdes bsgyur cing zhus te skad gsar bcad kyis kyang bcos nas gtan la phab pa// @#/ /rgya gar skad du/ badzra sU k+Sh+ma a
pra ti ha tanA ma d+hA ra NI/ bod skad du/ rdo rje phra mo thogs pa med pa zhes bya ba'i gzungs/ sangs rgyas dang byang chub sems dpa' thams cad la phyag 'tshal lo/ /bde gshegs khro bo thams cad la phyag 'tshal lo/ /'di skad bdag gis thos pa dus gcig na/ bcom ldan
'das rdo rje rigs pa'i ting nge 'dzin la snyoms par zhugs so/ /sangs rgyas kyi mthus gsang ba pa'i bdag po lag na rdo rje hU~M zhes bya bas bzhin rab tu 'bar ba bstan te/ bcom ldan 'das kyi thad du 'dug go/ /de'i tshe bcom ldan 'das kyi thugs kyi sprul pa las bram ze'i khye'u cig byung
ste/ gsang ba pa'i bdag po la 'di skad ces smras so/ /gsang ba pa'i bdag po/ rig pa'i bdag po/ gzungs kyi bdag po/ lha'i gnas gsum po dag na lha nyam chung ba dang / klu nyam chung ba la zil gyis gnon pa drag pos rab tu gzhom pa'i gsang sngags dang / rig sngags
4a - 5a